en fi en da da en en da da en it et da en de de da da en en da da en it et da en de de da da da da en da da en en da da da da da da da da da da en da en da da da da da da da da da gl en da en en sv da en da da da en da da en en da da da da da da nn en en en en en en sv da en da da en da da en en da da da da en da en en en en en en en sv da en da da da en da da en en da da da da da da da da da da da da en en sv da en da da da en da da en en da da da da da da da da da da da da da gl en nn en en en sv da da da da da en da da en en da da da da da da da da nb en en sv da da da nb da en da da en en da da da da gl en en sv da da da da da en da en da en en da da da da da da da gl en da da en en en sv da da da da da en da da en en da da da da da da da da da da da sv en sv da da da en da en da da en en da da gl en en sv da en da da da da en en
Gasprisens himmelflugt får mange til at undersøge alternative muligheder for opvarmning.
Det gælder bl.a. i Skodborg, hvor der nu skal ses nærmere på muligheden for at skifte til fjernvarme.
(tryk på annoncen og se mere)
125 lokale borgere var i aften samlet til et borgermøde på Skodborg Vesterkro for at drøfte netop muligheder for en fælles forsyning.
Initiativet til mødet kom fra Skodborg Lokalråd, hvor målet fra starten var klar:
- Det er ikke et arbejde, vi selv kan klare i lokalrådet, så derfor skal vi have nedsat en arbejdsgruppe, lød det fra starten af mødet, og det lykkedes.
De første medlemmer er på plads, og der skal nu findes flere og gerne nogle, der har lidt kendskab til varmeforsyningen.
I dag er naturgassen den primære varmekilde i Skodborg, men det er en dyr fornøjelse, og mange ser på alternative løsninger.
En af mulighederne er fjernvarme, men der er også mange, der kigger på varmepumper.
Netop det faktum blev bemærket fra Vagn Sørensen (V), formand for kommunens udvalg for teknik og miljø:
- Hvis I venter til 31. december, har mange måske fundet et alternativ, og så falder grundlaget for fjernvarme måske væk, lød det fra Vagn Sørensen.
Vejen Kommune arbejder på en ny varmeplan, men meldingen var klar:
- Kommunen kommer ikke og redder jer. Det gælder de lokale initiativer som her i dag fjernvarmen, påpegede Vagn Sørensen.
I Jels er der lavet en forening, Jels Varme a.m.b.a., og valgt en bestyrelse, og Henny Schøler fortalte om det projekt og fortalte, at Jels gerne vil lave et samarbejde på en eller anden måde.
Noget, arbejdsgruppen i Skodborg skal arbejde videre med.
Der skal også ses på priser, og Henny Schøler strøede om sig med store millionbeløb i bud på, hvad det vil koste at få fjernvarme i Skodborg.
Der er flere muligheder for at få fjernvarme til byen.
Det kan være i et samarbejde med Jels, hvor der lægges varmerør fra værket i Jels og til Skodborg og her med mulighed for også at få fjernvarme i Mikkelborg.
Der kan også laves et fjernvarmeanlæg i både Jels og Skodborg, hvor driften så kører i fællesskab.
En tredje mulighed er at få fjernvarme gennem rør fra Vejen Fjernvarmeværk, der i dag har rør til rundkørslen ved Sdr. Ringvej syd for Vejen.
Uanset hvad kræver det opbakning for at få fjernvarmen til Skodborg, og der vil gå nogle år, inden varmen kommer ind i husene.
Nu skal arbejdsgruppen i arbejdstøjet og måske sammen med rådgivere undersøge mulighederne og finde ud af, hvor mange i Skodborg, der vil med på fjernvarmeløsningen.
Henny Schøler og i baggrunden Kim Nielsen.
80 personer tog mod tilbuddet, da Jels Voldsted i dag dannede rammen om den lokale Flagdag.
Det var Danmarks Veteraner, der i samarbejde med kommunen inviterede til Flagdagen for Danmarks udsendte og veteraner.
(tryk på annoncen og se mere)
Veterankoordinator Allan Kühne bød velkommen til arrangementet i det fine vejr.
Borgmester Frank Schmidt-Hansen (C) konstaterede, at det er vigtigt at markere 5. september, da frihed ikke er givet.
- Vi skal sige tak til alle, der gør en indsats, og det er vigtigt at støtte soldater, der har været sendt ud, men det er også vigtigt at uddele medaljer til børnene i dag, lød det bl.a. fra borgmesteren.
Veteranen, Thomas Huusmann, finder det vigtigt, at veteranerne hyldes sådan en dag.
På Flagdagen blev der sat fokus på de psykiske lidelser for de udsendte veteraner, og indsatsen for at hjælpe skal ske tidligere, sagde veteranen Thomas Hussmann i sin tale på Jels Voldsted.
Klaus Kildemand uddelte medaljer til børnene.
(Tekst og foto: Thue Uhre Lauridsen)
Skrevet af Leif Christensen
Publiceret: 5. september 2022
Cykelsti til 34 millioner
En ny 34 millioner kroner dyr cykelsti er på vej til området.
(læs videre under annoncen)
(tryk på annoncen og se mere)
- Der er fantastisk gode nyheder fra Trafikministeriet, at det nu er besluttet at anlægge en cykelsti mellem Øster Lindet og Jels, skriver det lokale Folketingsmedlem, Troels Ravn (A), i en pressemeddelelse.
- Det betyder tryghed for de børn og unge mennesker, der cykler til skole fra Øster Lindet og til Jels, lyder det videre.
Der er afsat 34 millioner kroner til projektet, som starter i 2023 og vil være færdigt i 2025.
Folketingsmedlem Troels Ravn (A) og kandidat Kris Jensen Skriver (A) glæder sig over bevillingen til den nye cykelsti. (PR-foto)
Skrevet af Leif Christensen
Publiceret: 1. september 2022
Så er der igen tid for parkrock i Skodborg - børneparkrock.
For anden gang inviterer en arbejdsgruppe under Skodborg Idrætsforening alle børn til og med sjette klasse velkommen i Skodborg Hallen.
(læs videre under annoncen)
(tryk på annoncen og se mere)
Arrangørerne havde gerne sagt, at det var fjerde gang, der skulle afvikles parkrock på lørdag, men det har coronaen forhindret.
Der var solgt billetter til 2020 og 2021, men de kan så bruges nu.
Lørdag formiddag er det de yngste børn i alderen nul år til børnehavebørn, der i perioden 10-13 fester i hallen, mens der er etableret forældreparkering i nærheden.
Ved premieren på børneparkcock i 2019 var der inkl. forældrene et par hundrede deltagere hos de yngste, mens der hos de ældste børn var 220 skolebørn.
Og meldingen fra arbejdsgruppen er klar:
- Sikkerheden er helt i top. Der er lukket af, så børnene ikke pludselig kan løbe ned i byen, men er på stedet, og børnene får ikke lov at gå hjem, uden vi har haft kontakt med forældrene.
Børnene forsynes også med armbånd, hvor der skrives navn og telefonnummer på.
Det bliver også et pengeløst arrangement, hvor forældrene køber forplejningskort, hvor børnene så får et stempel, når de »køber« noget.
Arrangørerne håber, at det ikke alene er børn - og forældre - fra Skodborg, der ønsker at opleve bl.a. »Tulle og Skralle«, ISSO, Te Raptiles, Bassim og diske-Freja, og der kan købes billet ved indgangen, og børnene har også mulighed for at få autografer.
En børneparkrock kommer ikke af sig selv.
- Vi er omkring 60 frivillige i gang, og det er dejligt at opleve, at vi ikke har problemer med at skaffe hjælpere, noterer arbejdsgruppen, der fredag går i gang med opstillingen, så der lørdag igen er parkrock i Skodborg - børneparkrock.
Skrevet af Leif Christensen
Publiceret: 1. september 2022
Nærmere et nyt værk
Et skridt nærmere, men der er stadig lang vej til målet - et nyt fjernvarmeværk.
125 borgere var i aften mødt op til endnu et borgermøde i Thorhallen om den fremtidige varmeforsyning i Jels.
(læs videre under annoncen)
(tryk på annoncen og se mere)
Målet er et varmeværk, der skal sikre indbyggerne billigere varme end naturgassen, men der går formentlig mindst et par år, inden fjernvarmen i givet fald kan løbe i rørene i Jels.
Med stiftelsen af »Jels Varme a.m.b.a.« er der skabt basis for, at en ny bestyrelse kan arbejde videre hen mod en etablering.
Som bestyrelse er navnene nye, men de otte navne på aftenens liste har hidtil arbejdet med ideen gennem en arbejdsgruppe. Nu er det mere formelt.
Bestyrelsen består af Jakob Kaadt, Michael Laugesen, Kasper Sellebjerg, Stefan Hansen, Charlotte Kjelde, Peter Lysgaard, Lars Petersen og Janus Lynggaard.
- Medlemmerne i arbejdsgruppen er så begejstrede, at de gerne vil arbejde videre med projektet, lød det inden valget fra Janus Lynggaard.
Det var også ham, der gennemgik udkastet til vedtægter, der minder meget om dem fra varmeværket i Rødding.
- Vi har lånt deres og så rettet dem til, så de passer til Jels, forklarede Janus Lynggaard.
Han konstaterede samtidig, at interessen for fjernvarme i Jels er stor.
- For at arbejde videre med projektet var målet 450 interesserede, men der er 489, der har ytret interesse for at være med, konstaterede Janus Lynggaard.
Det er 361 private, 114 fra boligforeningen og 14 erhvervsdrivende. Samtidig er der samlet 54.200 kroner ind til den første undersøgelse af muligheder og den økonomiske bæredygtighed i projektet.
Planen er, at et nyt værk kan placeres ved siden af Lindab, hvor der måske også kan skaffes jord til solceller.
Prisen er naturligvis vigtig, og på aftenens møde blev der talt om en pris for tilslutning på måske 60.000 kroner.
Allerede i næste uge har den nye bestyrelse møde med et rådgivningsfirma, der skal lave de nødvendige beregninger, så grundlaget for et fjernvarmeværk i Jels kan blive ordentlig belyst.
Dirigent Mikkel G. Larsen foran Lars Petersen og Janus Lynggaard.
Skrevet af Leif Christensen
Publiceret: 29. august 2022
Opel Team Kongeaaen afholdt i weekenden deres årlige weekendtræf i Lintrup.
Der var en god opbakning, da der var Opeler fra hele landet.
(læs videre under annoncen)
(tryk på annoncen og se mere)
Alle dele af Jylland, Fyn, dele fra Sjælland og fra Bornholm var repræsenteret på pladsen.
Ikke nok med dansk deltagelse, så var der også besøg af tyske »Opel Freunde«, som er en tysk Opel-klub, der med årenes løb er blevet en venskabsklub med Opel Team Kongeaaen.
Det kan stadig godt mærkes på besøgstallet af de udstillede biler, at der har været nedlukket i landet. Der er ikke helt så mange udstillere, som der tidligere har været.
Mange Opel-ejere tænker sikkert, at det ikke er noget for dem, da deres bil ikke er noget specielt.
Men Opel Team Kongeaaen slår fast, at alle er velkomne til deres træf. Det er ikke en drukfestival, men et træf for hele familien.
Her er hoppeborg for børnene og mulighed for en køretur i en showbil.
Klubben er glade for det samarbejde, der er fra Lintrup bys borgere. De kommer altid med et smil og er rigtig gode til at kigge forbi pladsen i løbet af weekenden og hygge med de mange fremmødte.
Klubben håber at kunne fortsætte med at afholde træf i Lintrup den ene weekend om året.
(Tekst og foto: Ole Olesen Sørensen)
Skrevet af Leif Christensen
Publiceret: 28. august 2022
Høsten i 100 år
Høsten skal i hus - også på Hygum Hjemstavnsgård i Sdr. Hygum.
Traditionen tro inviteres til »høsten gennem 100 år« over fire dage.
(læs videre under annoncen)
(tryk på annoncen og se mere)
De første to dage er afviklet, og der har været masser af børn på besøg, hvor de har haft mulighed for at se, hvordan leen bruges, når der skal høstes.
Der har været besøg fra skoler og institutioner i Skærbærk, Simmersted, Rødekro og Agerskov.
Torsdag var der også besøg fra Plejecenter Enghaven i Rødding.
Arrangementet fortsætter i weekenden med masser af aktivitet omkring høsten, men der er også lejlighed til at se de andre aktiviteter på den gamle gård, ligesom der er kaninhop både lørdag og søndag.
Skrevet af Leif Christensen
Publiceret: 26. august 2022
- Det er noget, vi har ønsket i mange år, og nu kan alle komme sikkert i skole.
Sådan lød det fra Mette Jønsson, bestyrelsesformand ved Rødding Skole, da det nye stisystem i eftermiddag blev indviet.
(læs videre under annoncen)
(tryk på annoncen og se mere)
Hun pointerede, at det er vigtigt med en sikker skolevej, og det er nu kommet, så det kan føles trygt for både børn og voksne og give et bedre flow omkring skolen.
Den officielle indvielse stod formanden for kommunens teknik- og miljøudvalg, Vagn Sørensen (V), for.
- Det er et stort anlægsprojekt, der er lavet i to etaper. Den nye p-plads blev lavet tilbage i 2017, lød det fra formanden.
Han glædede sig over projektet, der har kostet godt to millioner kroner, og som nu er med til at forbedre trafiksikkerheden.
Det samme gør byrådsmedlem Martin Boye (L), der tidligere har siddet i skolebestyrelsen i Rødding.
- Jeg har nævnt projektet og sikkerheden ved skolen ved alle budgetforhandlinger, siden jeg blev valgt ind i byrådet, og det er dejligt, pengene er fundet og projektet nu lavet, sagde Martin Boye (L) til migogvejen.
Deltagerne i arrangementet gik først en tur på den nye sti, og efter den officielle del var der kø ved pølsevognen.
migogvejen har tidligere skrevet om projektet/indvielsen:
Skrevet af Leif Christensen
Publiceret: 23. august 2022
Høsten skal i hus
Der er gang i høstarbejdet rundt på markerne, og nu skal høsten også i hus på Hygum Hjemstavnsgård i Sdr. Hygum.
Det sker i dagene torsdag til søndag, hvor der er lejlighed til at opleve »Høsten gennem 100 år«.
(læs videre under annoncen)
(tryk på annoncen og se mere)
Her vil karlene høste med segl og le, mens pigerne går bagved og binder op.
Det næste store fremskridt var selvbinderen. Den kunne både høste og binde neg, så nu skulle der kun sættes i skok og efterfølgende køres hjem i loen eller sættes i hæs uden for laden, hvor det skulle tærskes med plejl eller tærskeværk.
Som til et rigtigt høstarrangement skal der være en høsttaler, som i år er Jette Christensen.
Der er også rigtig mange andre ting i gang på hjemstavnsgården.
Ved Spændhuset fortælles der om spindehørrens forarbejdning fra frø til tøj, og i den gamle smedje kan børnene være med til at fremstille en lille ting, de kan få med hjem.
I den anden ende at smedjen er stenovnen tændt op. Her bages der boller og andet godt til ganen.
Bloksaven der er trukket af den gamle Frichs motor, saver store træstammer til planker og brædder.
På pladsen kan du møde pilefletter og jydepottemager. Historisk køkken har smagsprøver på forskellige produkter. Her kan også købes kaffe og hjertevafler, som kan nydes på vores store fine terrasse, mens børnene kan boltre sig med stylter, trille hjul, ringspil eller male mel til egne boller, og de kan være med til at lave et reb, de kan tage med hjem.
Naverhulen er også åben for et besøg.
I det gamle stuehus bliver der lavet smagsprøver på det gamle ringkomfur, og i stuerne er kniplebræt og strikketøjet i fokus.
Uden for stuehuset har Haderslev Kaninavlerforening lørdag og søndag deres årlige show med kaninhopkonkurrence og udstilling.
Skrevet af Leif Christensen
Publiceret: 23. august 2022
Traditionen tro var der i aften march i Jels.
Det var Jels frivillige Brandvæn, der bød velkommen til sin årlige march i byen.
(læs videre under annoncen)
(tryk på annoncen og se mere)
Med musikledsagelse af brandværnsorkestret fra Skodborg i spidsen marcherede lokale brandfolk og inviterede gæster gennem byen efterfulgte af de lokale brandbiler.
Der blev sluttet af med hygge ved brandstationen, hvor der bl.a. var gang i grillen.
Skrevet af Leif Christensen
Publiceret: 22. august 2022
Side 2 ud af 86
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing